ПРАВИЛО ПРИ ПЪТУВАНЕ

Заради молитвите на светите наши отци, Господи Иисусе Христе, Сине Божий, помилуй нас! Свети Боже.... Отче наш .... (стр. 108)

Псалом 120

Подигам очи към планините, отдето ще ми помощ дойде. Моята помощ е от Господа, Който сътвори небето и земята. Той не ще даде да се поклати ногата ти; няма да задреме Оня, Който те пази; не дреме и не спи, който пази Израиля. Господ е твой пазител; Господ е твоя сянка откъм твоята дясна ръка.

Слава на Отца и Сина и Светия Дух...

Тропар

Път и истина си, Христе, изпрати на Твоя раб за спътник, както някога на Товия, Твоя Ангел, който да ме пази невредим от всяко зло и във всяко благополучие за Твоя слава, по молитвите на Богородица, едничък Човеколюбче.

И сега и винаги и във вечни векове.

Кондак

Лука и Клеопа съпътствувал в Емаус, Спасителю, съпътствувай и сега Твоя раб, който желае да пътува, като ме избавяш от зли обстоятелства; защото Ти всичко можеш, щом пожелаеш, Човеколюбче.

Молитва

Господи Иисусе Христе, Боже наш, Който си истинският и жив път, Ти си благоволил да странствуваш заедно с Твоя мним баща Йосиф и Твоята Пречиста Дева Мария в Египет, и заедно с Лука и Клеопа си пътувал за Емаус. И сега смирено Те молим, Владико Пресвети, бъди чрез Твоята благодат и с нас, Твоите раби, които тръгваме на път. И както някога си изпратил Ангел пазител и наставник на Твоя раб Товия, така ни го изпрати и на нас, за да ни запази той от всяко зло обстоятелство и беда, които могат да ни причинят видими и невидими врагове, и така да можем в изпълнение на заповедите Ти, да стигнем мирно и благополучно до мястото, за което сме се отправили. И дай ни, Господи, да осъществим всички наши добри намерения на благоугождаване и прослава на Твоето пресвето име, и да се завърнем мирно и безбедно от това пътуване. Защото на Тебе е присъщо да милуваш и спасяваш, и на Тебе слава отправяме, с безначалния Твой Отец и пресветия, благия и животворящ Твой Дух, сега и винаги и във вечни векове. Амин.

МОЛИТВА КЪМ ПРЕСВЕТА БОГОРОДИЦА

0, Пресвета Владичице моя, Дево Богородице, пътеводителко, закрилнице и надежда за моето спасение! Предстои ми да тръгна на път, и аз връчвам на тебе душата и тялото си. Целия себе си поверявам на твоето промишление и на твоята всесилна помощ. Усърдно те моля, милосърдна Майко, ръководи ме в моя път, пази ме под твоя покров от всякакво нещастие и скърби, от видими и невидими врагове. Моли, Богородице, милостивия Бог, Който някога прати Ангел Рафаил на Своя раб Товия, да го пази от всяко зло по пътя, и на мене сега да изпрати Ангел наставник и пътеводител, за да ме пази при пътуването, и да ме върне здрав и спокоен в дома ми, за слава на

Неговото свето име. За това аз ще Го славя през всички дни на живота си, и тебе, Владичице, ще величая сега и винаги и във вечни векове. Амин.

Заради молитвите на светите наши отци, Господи Иисусе Христе, Сине Божий, помилуй нас.